CELEX: 62011CJ0223
Language: el
Date: 2012-06-21 00:00:00
Title: Απόφαση του Δικαστηρίου (πέμπτο τμήμα) της 21ης Ιουνίου 2012.#Ευρωπαϊκή Επιτροπή κατά Πορτογαλικής Δημοκρατίας.#Παράβαση κράτους μέλους — Περιβάλλον — Οδηγία 2000/60/EK — Πολιτική της Ένωσης στον τομέα των υδάτων — Σχέδια διαχειρίσεως λεκάνης απορροής ποταμού — Δημοσίευση και κοινοποίηση στην Επιτροπή — Απουσία — Ενημέρωση του κοινού και διαβούλευση με αυτό σχετικά με τα μελλοντικά σχέδια διαχειρίσεως — Απουσία.#Υπόθεση C‑223/11.

Απόφαση του Δικαστηρίου (πέμπτο τμήμα) της 21ης Ιουνίου 2012 –Επιτροπή κατά Πορτογαλίας
      (Υπόθεση C-223/11)
      «Παράβαση κράτους μέλους – Περιβάλλον – Οδηγία 2000/60/EK – Πολιτική της Ένωσης στον τομέα των υδάτων – Σχέδια διαχειρίσεως λεκάνης απορροής ποταμού – Δημοσίευση και κοινοποίηση στην Επιτροπή – Απουσία – Ενημέρωση του κοινού και διαβούλευση με αυτό σχετικά με τα μελλοντικά σχέδια διαχειρίσεως – Απουσία»
      Προσφυγή λόγω παραβάσεως – Εξέταση του βασίμου από το Δικαστήριο – Κατάσταση που πρέπει να λαμβάνεται υπόψη – Κατάσταση κατά την εκπνοή της ταχθείσας με την αιτιολογημένη γνώμη προθεσμίας (Άρθρο 258 ΣΛΕΕ· οδηγία 2000/60 του Ευρωπαϊκού
         Κοινοβουλίου και του Συμβουλίου) (βλ. σκέψεις 16, 29)
      
      Αντικείμενο
      
         
               Παράβαση των άρθρων 13, παράγραφοι 1, 2 και 6, 14, παράγραφος 1, στοιχείο γʹ, και 15, παράγραφος 1, της οδηγίας 2000/60/ΕΚ
                  του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα
                  της πολιτικής των υδάτων (ΕΕ L 327, σ. 1) – Σχέδια διαχειρίσεως λεκάνης απορροής ποταμού – Δημοσίευση – Ενημέρωση του κοινού
                  και διαβούλευση με αυτό – Μη κοινοποίηση στην Επιτροπή αντιγράφων των σχεδίων διαχειρίσεως
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Πορτογαλική Δημοκρατία, παραλείποντας εντός της ταχθείσας προθεσμίας:
               
            –        να δημοσιεύσει τα εθνικά και διεθνή σχέδια διαχειρίσεως λεκάνης απορροής ποταμού·
      –        να δημοσιεύσει και να θέσει στη διάθεση του κοινού, συμπεριλαμβανομένων των χρηστών, για τη διατύπωση παρατηρήσεων, τα εκπονηθέντα
         σχέδια διαχειρίσεως λεκάνης απορροής ποταμού και 
      
      –        να διαβιβάσει στην Επιτροπή αντίγραφα των σχεδίων αυτών, 
      παρέβη τις υποχρεώσεις που υπέχει, αντιστοίχως, από το άρθρο 13, παράγραφος 6, της οδηγίας 2000/60/ΕΚ του Ευρωπαϊκού Κοινοβουλίου
         και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων,
         σε συνδυασμό με τις παραγράφους 1 και 2 του άρθρου αυτού, από το άρθρο 14, παράγραφος 1, στοιχείο γʹ, της οδηγίας αυτής και
         από το άρθρο 15, παράγραφος 1, της εν λόγω οδηγίας.
      
      
         
                  2)
               
               
                  
               
               
                  	Καταδικάζει την Πορτογαλική Δημοκρατία στα δικαστικά έξοδα.